Šabdrungas

Šabdrungas arba žabdrungas (, Wylie: zhabs drung 'prieš jo kojas') – dvasininko titulas Tibeto budizme, iš pradžių reiškęs bet kokį aukšto lygio dvasininkų lamų paveldimą titulą, bet vėliau tapęs Drukpa sektos dvasinių lyderių titulu ir kartu Butano valdovų titulu 1616–1907 m.

Lygintinas su titulu dalai lama, kuris yra Gelugpa sektos aukščiausio lyderio įvardijimas.

 Ngavangas Namgjalas 

Pirmasis šabdrungas, įtvirtinęs vėlyvąją termino reikšmę, buvo Drukpa sektos atstovas Ngavangas Namgijalas (1594–1651), kuris buvo 18-asis šios sektos valdžios paveldėtojas, tęsiantis liniją nuo sektos įkūrėjo Drogon Tsangpa Gyare (1161–1211).

Po to, kai Ngavangas Namgijalas, persekiojamas Gelugpa sektos, pabėgo iš Ralungo į dabartinio Butano teritoriją, jis suvienijo vietos kunigaikščius, nukonkuravo kitas vietos sektas, ir 1616 m. įkūrė Butano teokratiją, kurioje aukščiausia valdžia paskirta Drukpos sektos vadovui, t. y. šabdrungui. Šalyje įtvirtintas pasaulietinės ir dvasinės valdžios atskyrimas, atstovaujamas dviejų žemiau esančių pareigūnų: dvasinio lyderio Dže Khenpo ir pasaulietinio lyderio Druk Desi.

 Šabdrungų linija 
Mirus Ngavangui Namgjalui, jo mirtis buvo slepiama 54 metus, bijant šalies subyrėjimo. Tuo metu valdžią rankose realiai laikė penlopai (administratoriai), jo vardu leidę įstatymus. Vėliau buvo įtvirtintas šabdrungų paveldėjimas, remiantis tulku („atgimėlio“) sąvoka. T. y., įpėdinis buvo parenkamas kaip valdovo „inkarnacija“, panašiai kaip ir dalai lamų atveju.

Nuo 1698 m. iki XX a. pradžios valdė 9 šabdrungai – pirmojo šabdrungo inkarnacijos. Kad užtikrinti tęstinumą pilietinių karų siaubamoje šalyje, egzistavo trys inkarnacijų linijos: kūno tulku (kutrul), minties tulku (thugtrul) ir kalbos tulku (songtrul). Iš visų jų iki XX a. išgyveno tik minties ir kalbos linijos. Minties linija buvo laikoma svarbiausia.

ValdėVardasGyveno1616 – 1651 Ngavangas Namgjalisb. 1594 – d. 1651 tarpuvaldis1698 – 1712 Kunga Gyaltšenasb. 1689 – d. 17131712 – 1729 Phjogla Namgjalisb. 1708 – d. 17361730 – 1735 Džigme Norbub. 1717 – d. 17351735 – 1738 Miphamas Vangpob. 1709 – d. 17381738 – 1761 Džigme Dragpa Ib. 1724 – d. 17611762 – 1788 Čoeki Gjaltšenasb. 1762 – d. 17881791 – 1830 Džigme Dragpa IIb. 1791 – d. 18301831 – 1861 Džigme Norbub. 1831 – d. 18611862 – 1904 Džigme Čogjalisb. 1862 – d. 19041905 – 1907 Džigme Dordži1905 – 1931

 Valdymo pabaiga ir tolesnė seka 
1907 m. Butano valdžioje įsigalėjus Ugjenui Vangčukui, buvo sunaikinta senoji politinė šalies sistema, siekiant atkurti centralizaciją. Mirus šabdrungui Džigme Čogjaliui, naujasis mažametis atgimėlis Džigme Dordži buvo uždarytas į Talo vienuolyną (Punaka), kur 1931 m. mirė, po to, kai jo brolis Indijoje pradėjo veiksmus, siekdamas sugrąžinti šabdrungų valdžią.

Nepaisant to, kad šabdrungų valdymas buvo baigtas, egzistuoja atgimėlių tęstinumas, nors tai nėra pripažįstama Butano vyriausybės. Dabartinis minties tulku linijos atstovas yra Pema Namgjelis buvo rastas Indijoje. 2005 m su tėvais atvykęs į Butaną, jis laikomas namų arešte.

VardasGyveno Džigme Dordži1905 – 1931 Džigme Tendzinas Čogajus1939 – 1953 Džigme Ngavangas Namgjalis1955 – 2003 Pema Namgjelis2003 -

Kategorija:Butano istorija
Kategorija:Tibeto budizmas
Kategorija:Religiniai titulai